钦定古今图书集成/理学汇编/文学典/第154卷 > 《王应麟辞学指南》 > 《赞》
## 钦定古今图书集成/理学汇编/文学典/第154卷 > 《王应麟辞学指南》 > 《赞》

赞者，赞美赞述之辞。《文选序》曰：“图像则赞兴。”《文章缘
起》曰：“司马相如荆轲赞，班史以论为赞，范晔更以韵
语。夏侯湛《东方朔画赞序》云云，乃作颂焉，其辞曰云
云。袁宏《三国名臣序》：赞序云云，故复撰序所怀，以为
之赞”云云。先序后赞，与今体相类。唐建中二年进士
以箴论表赞代诗赋，此试赞之始。《中兴书目》云：“顾云
《凤策联华》三卷，有《补十八学士写真像赞》《安西都护
府重筑碎叶城碑》，皆因旧事而作，亦拟题之类也。”